wickkiey/tamil-wikipedia-markdown huggingface dataset:
# நோர்தம் வீதி


"**நோர்தம் வீதி**" என்பது மலேசியாவின் பினாங்கு மாநிலத்தில் உள்ள ஜோர்ஜ் டவுன் நகரின் வடக்குக் கரையோரத்தில் அமைந்துள்ள முக்கிய சாலையாகும்.. இது கர்னி டிரைவ் வழியாக கிழக்கே ஃபர்குஹார் தெரு நோக்கி தொடர்கிறது. 1990 களில் இருந்து, நார்தாம் சாலை நகரின் மத்திய வணிக மாவட்டத்தின் ஒரு பகுதியாக இருந்து வருகிறது, மேலும் கர்னி டிரைவ் உடன், இது நிதி நடவடிக்கைகளில் குறிப்பிடத்தக்க அதிகரிப்பைக் கண்டுள்ளது.  

## பெயர் சூட்டுதல்
நார்தம் சாலை முதலில் தென்மேற்கு இங்கிலாந்தில் உள்ள நார்தம், டெவோனின் பெயரால் பெயரிடப்பட்டது. 1982இல் பினாங்கிற்கு விஜயம் செய்த மலேசிய மன்னர் சுல்தான் அஹ்மத் ஷா நினைவாக 1980களில் இது அதிகாரப்பூர்வமாக ஜாலான் சுல்தான் அஹ்மது ஷா என்று மறுபெயரிடப்பட்டது. இருப்பினும், உள்ளூர் பினாங்கு மக்கள் தொடர்ந்து சாலையை அதன் காலனித்துவ பெயரான நார்தம் சாலை என்று குறிப்பிடுகின்றனர். இதற்குக் காரணம், புதிய பெயர் பெரிதாகத் தெரியவில்லை, ஆனால் பினாங்கின் காலனித்துவ வரலாற்றை தங்கள் உள்ளூர் அடையாளத்தின் ஒரு பகுதியாகக் கருதும் உள்ளூர் மக்களிடையே ஒரு வலுவான பழமைவாதத்தையும் இது பிரதிபலிக்கிறது.
# அயோடின் சல்பேட்டு



**அயோடின் சல்பேட்டு** (*Iodine sulfate*) என்பது I<sub>2</sub>(SO<sub>4</sub>)<sub>3</sub> என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். அயோடினும் கந்தக அமிலமும் சேர்ந்து இச்சேர்மம் உருவாகிறது. அயோடின் சல்பேட்டு இள மஞ்சள் நிறத்தில் படிகங்களாகக் காணப்படும். தண்ணீருடன் வினைபுரியும்.  

## தயாரிப்பு

ஈரயோடோசில் சல்பேட்டு சேர்மத்துடன் கந்தக டிரையாக்சைடைச் சேர்த்து வினைபுரியச் செய்து அயோடின் சல்பேட்டு தயாரிக்கப்படுகிறது.:  

:(IO)<sub>2</sub>SO<sub>4</sub> + 2SO<sub>3</sub> -> I<sub>2</sub>(SO<sub>4</sub>)<sub>3</sub>  

தனிமநிலை அயோடின், அயோடின் பெண்டாக்சைடு ஆகியவை கந்தக டிரையாக்சைடுடன் வினைபுரிந்தாலும் அயோடின் சல்பேட்டு உருவாகும்.  

## இயற்பியல் பண்புகள்
இளம் மஞ்சள் நிறத்தில் நீருறிஞ்சும் படிகங்களாக அயோடின் சல்பேட்டு உருவாகிறது.  

## வேதிப் பண்புகள்
அயோடின் சல்பேட்டு கரிமக் கரைப்பான்களில் கரையும். நீரற்ற மற்றும் வலுவான அமில கரைப்பான்களில் நிலைப்புத்தன்மையுடன் இருக்கும். வளிமண்டல ஈரப்பதத்தின் செல்வாக்கின் கீழ் இது அயோடின் வெளியீட்டின் காரணமாக கருமையாகிறது.
# பினாங்கு வெறுங்கல்லறை


**பினாங்கு வெறுங்கல்லறை** (மலாய்: *Tugu Cenotaph Pulau Pinang*; ஆங்கிலம்: *Cenotaph Penang*) என்பது மலேசியா பினாங்கு, ஜோர்ஜ் டவுன் மாநகரில் உள்ள பினாங்கு எஸ்பிளனேட் கடற்கரை நகரச் சதுக்கத்தில் அமைந்துள்ள ஒரு வெறுங்கல்லறை *(Cenotaph)* ஆகும்.  

இந்த நினைவுச் சின்னத்தின் தளம், தற்போது துன் சையத் சா பராக்பா சாலையில் *(Jalan Tun Syed Sheh Barakbah),* பினாங்கு எஸ்பிளனேட் அமைந்துள்ள கடற்கரையில் அமைந்துள்ளது.  

தற்போதைய கல்லறையானது 1929-இல் கட்டப்பட்ட அசல் கல்லறையின் 1948-ஆம் ஆண்டு புனரமைப்பு ஆகும்.  

## பொது

1929-ஆம் ஆண்டில், சுவான் & மெக்லாரன் எனும் கட்டிடக்கலை நிறுவனத்தால், இந்தக் கல்லறை வடிவமைக்கப்பட்டு நீரிணை டாலர் $ 12,000 செலவில் கட்டப்பட்டது. அசல் கல்லறையானது முதலாம் உலகப் போரில் பினாங்கில் உயிர் இழந்த நேச நாட்டுப் படைவீரர்களை நினைவுகூரும் வகையில் அமைக்கப்பட்டது.  

இரண்டாம் உலகப் போரில் சப்பானியர்கள் மலாயாவை ஆக்கிரமித்தபோதும்; ​​1944, 1945-ஆம் ஆண்டுகளில் பினாங்கில் நேச நாடுகளின் குண்டுவீச்சுகளின் போதும் *(Bombing of South-East Asia (1944–1945)*; இந்தக் கல்லறை சேதம் அடைந்தது.  

### புனரமைப்பு

இரண்டாம் உலகப் போர் முடிவடைந்ததும் நீரிணை டாலர் $ 3, 500 செலவில் புனரமைப்பு செய்யப்பட்டது.  

இரண்டாம் உலகப் போரில் (சயாம் மரண இரயில்பாதையில் பணிபுரிந்த போர்க் கைதிகள் உட்பட), மலாயா அவசரகாலம், அதைத் தொடர்ந்து நடந்த மறு கிளர்ச்சிகள், மற்றும் இந்தோனேசியா - மலேசியா மோதல் ஆகியவற்றில் உயிர் நீத்த போர் வீரர்களுக்காக ஒரு சிறிய வெறுங்கல்லறையும், இந்தக் கலறையில் கட்டப்பட்டு உள்ளது.
# பினாங்கு எஸ்பிளனேட்



உயிர் நீத்த நேச நாட்டுப் படையினரை நினைவுகூரும் வகையில் கட்டப்பட்ட நினைவுச்சின்னம்.]]  

**எஸ்பிளனேட்** அல்லது **பினாங்கு எஸ்பிளனேட்** ஆங்கிலம்: *Esplanade*) என்பது மலேசியாவின் பினாங்கு மாநிலத்தில் ஜார்ஜ் டவுன் மாநகர் மையத்தில் அமைந்துள்ள கடற்கரை நகரச் சதுக்கமாகும்.  

பாடாங் *(Padang)* என்று அழைக்கப்படும் கார்ன்வாலிஸ் கோட்டையை *(Fort Cornwallis)* ஒட்டியுள்ள பகுதியையும்; கடலோர நடைப் பாதையும் இந்தக் கடற்கரை நகரச் சதுக்கம் உள்ளடக்கியது. பினாங்கு மாநகர் மண்டபம் *(City Hall)* கார்ன்வாலிஸ் கோட்டையை எதிர்கொள்கிறது.  

## பொது

பினாங்கு வரலாற்றில் ஒரு குறிப்பிடத்தக்க நிகழ்வின் தளமாக பினாங்கு எஸ்பிளனேட் அமைகிறது. இங்குதான் ஜார்ஜ் டவுனின் நிறுவனர் கேப்டன் பிரான்சிஸ் லைட் 1786 ஜூலை 17 அன்று முதன்முதலில் காலடி வைத்தார்.  

கேப்டன் பிரான்சிஸ் லைட், பினாங்குத் தீவை கைப்பற்றிய பிறகு, எஸ்ப்ளேனேட் பகுதியில் உள்ள காடுகளை அழித்து முதல் குடியிருப்பை உருவாக்கினார். அதே காலக் கட்டத்தில், கார்ன்வாலிஸ் கோட்டையும் எஸ்ப்ளேனேட் பகுதியின் கிழக்கே கட்டப்பட்டது.  

## வரலாறு.

பிரித்தானிய கிழக்கிந்திய நிறுவனத்தின் வணிகரான கேப்டன் பிரான்சிஸ் லைட் 1786 சூலை 17 அன்று முதன்முதலில் பினாங்கு தீவில் தரையிறங்கிய இடத்தில்தான் எஸ்ப்ளேனேட் உள்ளது. பிரித்தானிய பேரரசின் சார்பாக, பினாங்குத் தீவைப் பெற்ற பிறகு, அந்தத் தீவின் காடுகளை அழித்துச் சீர் செய்வதற்கு கேப்டன் பிரான்சிஸ் லைட் ஒரு திட்டம் வகுத்தார்.  

காடுகளை அழிக்கும் திட்டத்தில், அங்கிருந்த புலம்பெயர் மக்களைக் கவர்ந்திழுக்க, காட்டுப் பகுதிக்குள் வெள்ளி நாணயங்களை வீசும்படி தன் கப்பல் சிப்பந்திகளுக்கு. பிரான்சிஸ் லைட் கட்டளையிட்டார். வெள்ளி நாணயங்களைத் தேடிச் சென்ற மக்கள் காடுகளையும் புதர்களையும் அழிக்க வேண்டிய நிலை ஏற்பட்டது. வனப்பகுதி ஓரளவிற்குச் சுத்தமான பிறகு கார்ன்வாலிஸ் கோட்டையும் கட்டப்பட்டது.  

இப்போது பாடாங் என்று அழைக்கப்படும் இந்த இடம்தான், பிரித்தானிய கிழக்கிந்திய நிறுவனத்தால் பினாங்கிற்கு அனுப்பப்பட்ட இந்தியச் சிப்பாய்கள் முதன்முதலாகத் தரை இறங்கிய இடமாகும்.
# எக்சா அம்மீன்நிக்கல்குளோரைடு



**எக்சா அம்மீன்நிக்கல்குளோரைடு** (*Hexaamminenickel chloride*) என்பது Cl<sub>2</sub>H<sub>18</sub>N<sub>6</sub>Ni என்ற மூலக்கூற்று வாய்ப்பாடால் விவரிக்கப்படும் ஒரு வேதியியல் சேர்மமாகும். உலோக அம்மீன் ஒருங்கிணைவுச் சேர்மமான [Ni(NH<sub>3</sub>)<sub>6</sub>]<sup>2+</sup> சேர்மத்தின் குளோரைடு உப்பாக இது வகைப்படுத்தப்படுகிறது. நிக்கல்(II) அயனியுடன் இணைக்கப்பட்ட ஆறு அம்மோனியா (ஒருங்கிணைப்பு வேதியியலில் அம்மீன்கள் என அழைக்கப்படுகிறது) ஈந்தணைவிகளால் நேர்மின் அயனி உருவாகிறது.  

## கட்டமைப்பு
அனைத்து எண்முக நிக்கல்(II) ஒருங்கிணைவுச் சேர்மங்களைப் போலவே எக்சா அம்மீன்நிக்கல்குளோரைடிலும் ஒவ்வொரு Ni மையத்திலும் உள்ளமைக்கப்பட்ட இரண்டு இணைக்கப்படாத எலக்ட்ரான்கள் உள்ளன. இது காந்த முனைகளால் இழுக்கப்படத்தக்க இணைக் காந்தமாக உள்ளது.  

## தயாரிப்பு
அமோனியாவுடன் நீரிய நிக்கல்(II) குளோரைடு சேர்மத்தைச் சேர்த்து சூடுபடுத்துவதன் எக்சா அம்மீன்நிக்கல்குளோரைடு தயாரிக்கப்படுகிறது. இது நீரற்ற நிக்கல்(II) மூலக்கூறு மூலமாகப் பயன்படுகிறது.  

## தொடர்புடைய சேர்மங்கள்
நிக்கலை அதன் சல்பைடு தாதுக்களிலிருந்து பிரித்தெடுப்பதற்கான ஒரு வணிக முறையில் எக்சா அம்மீன்நிக்கல்குளோரைடு உப்பு உள்ளடங்கியுள்ளது. இந்தச் செயல்பாட்டில், ஓரளவு சுத்திகரிக்கப்பட்ட தாது காற்று மற்றும் அம்மோனியாவுடன் எளிமைப்படுத்தப்பட்ட கீழ்கண்ட சமன்பாட்டுடன் விவரிக்கப்படுகிறது.:  

::NiS + 2 O<sub>2</sub> + 6 NH<sub>3</sub> -> [Ni(NH<sub>3</sub>)<sub>6</sub>]SO<sub>4</sub>
# இகான் மக்களவைத் தொகுதி



இகான் மக்களவைத் தொகுதி 2005-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2008-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

2008-ஆம் ஆண்டில் இருந்து இகான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## சிபு பிரிவு

சிபு பிரிவு (*Sibu Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். இந்தப் பிரிவு 8,278.3 சதுர கி.மீ. பரப்பளவைக் கொண்டுள்ளது. சரவாக் மாநிலத்தில் காப்பிட் பிரிவு (*Kapit Division*) மற்றும் மிரி பிரிவுக்கு (*Miri Division*) அடுத்த நிலையில், மூன்றாவது பெரிய பிரிவு.  

1862-ஆம் ஆண்டில் சிபுவில் குடியேறிய ஜேம்சு புரூக் (*James Brooke*) என்பவரால் டயாக் மக்களின் (*Dayak People*) தாக்குதல்களைத் தடுக்க, சிபு நகரில் ஒரு கோட்டை கட்டப்பட்டது. அதனைத் தொடர்ந்து, சீனர்களின் (*Chinese Hokkien*) ஒரு சிறிய குழுவினர், கோட்டையைச் சுற்றியுள்ள நகரப் பகுதியில், பாதுகாப்பான வணிக நடவடிக்கைகளை மேற்கொள்ளும் நோக்கத்துடன் குடியேறினார்கள். அதுவே சிபுநகரின் முதல் குடியேற்றம் என அறியப்படுகிறது.  

1901-ஆம் ஆண்டு, சிபு குடியேற்றப் பகுதிக்குள் வோங் நய் சியோங் (*Wong Nai Siong*) தலைமையில் சீனாவின் புசியான் மாநிலத்தில் (*Fujian*) இருந்து 1,118 பூச்சௌ சீனர்கள் (*Fuzhou Chinese*) ஒரு பெரிய அளவிலான குடிபெயர்வை மேற்கொண்டனர். இந்த நிகழ்வு, சிபுவில் "நியூ புசூ" என்று பிரபலமாகக் குறிப்பிடப் படுகிறது.  

## இகான் மக்களவைத் தொகுதி

| இகான் நாடாளுமன்ற உறுப்பினர்கள் (2008 - 2023) |  |  |  |  |
| --- | --- | --- | --- | --- |
| 12-ஆவது மக்களவை | P207 | 2008-2013 | வகாப் டோலா
*(Wahab Dolah)* | ****
<small></small> |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018 | அகமத் ஜானி சவாவி
*(Ahmad Johnie Zawawi)* |  |  |
| 2018-2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | } |  |  |

## தேர்தல் முடிவுகள்
# தாரோ மாவட்டம்



**தாரோ மாவட்டம்** (மலாய் மொழி: *Daerah Daro*; ஆங்கிலம்: *Daro Sarikei*) என்பது மலேசியா, சரவாக் மாநிலத்தில்; முக்கா பிரிவில் உள்ள ஒரு மாவட்டமாகும். இந்த மாவட்டத்தில் தாரோ எனும் பெயரில் ஒரு சிறுநகரம் உள்ளது. தாரோ நகரத்திற்கு மிக அருகில் மாத்து நகரம் உள்ளது.  

மாத்து - தாரோ மாவட்ட மன்றத்தின் *(Matu-Daro District Council)* கீழ் தாரோ மாவட்டம் நிர்வகிக்கப்படுகிறது. 2020-இல் தாரோ மாவட்டத்தின் மக்கள் தொகை 37,900. மெலனாவ் மக்கள் பெரும்பான்மையாக உள்ளனர்.  

சிபுவில் இருந்து இங்கு செல்ல படகு போக்குவரத்துகள் உள்ளன. ரெஜாங் ஆற்றின் வழியாகச் செல்லலாம்; சுமார் இரண்டு மணி நேரம் பிடிக்கும்.  

## பொது

புராணக் கதைகளின்படி, தாரோ என்ற பெயர் "தாவ் ஆரோ" என்பதிலிருந்து வந்ததாக அறியப்படுகிறது; அதாவது "நன்றாக உள்ளது" என்பது தாரோ என்பதன் சுருக்கமாகும். தற்போது புதிய சந்தைகள்; மற்றும் பல தங்கும் விடுதிகளின் கட்டுமானத்துடன் தாரோ நகரம் வேகமாக வளர்ந்து வருகிறது.  

தாரோ மாவட்டத்தில் சாய் கிராமம், பெனிபா கிராமம், செபாகோ கிராமம், புரூட் கிராமம், நங்கர் கிராமம் மற்றும் செமோப் கிராமம் போன்ற பல முக்கியமான கிராமங்கள் உள்ளன.  

### கூட்டுப்பள்ளி

தாரோவில் உள்ள மக்களின் முக்கிய தொழில்கள் வேளாண்மை மற்றும் மீன்பிடித்தல் ஆகும்.  

தாரோ நகரம் மலேசியாவில் ஒரு தனித்துவமான பள்ளியைக் கொண்டுள்ளது. இங்குள்ள தாரோ கூட்டுப் பள்ளியில் *(Sekolah Kebangsaan Camporan Daro)* மலாய் மொழியிலும், சீன மொழியிலும் கற்பித்தல் நடைபெறுகின்றது. ஆனால் அந்த இரு மொழி கற்பித்தல்களும் ஒரே பள்ளியில் ஒரே நிர்வாகத்தின் கீழ் நடைபெறுகின்றன.  

## காலநிலை
தாரோ மாவட்டம் ஒரு வெப்பமண்டல மழைக்காடுகளின் காலநிலையைக் காலநிலையைக் கொண்டுள்ளது. ஆண்டு முழுவதும் கனமழை முதல் மிக அதிக மழைப்பொழிவைக் காண்கிறது.
# எக்சா அம்மீன்பிளாட்டினம்(IV) குளோரைடு


**எக்சா அம்மீன்பிளாட்டினம்(IV) குளோரைடு** (*Hexaammineplatinum(IV) chloride*) என்பது C<sub>l4</sub>H<sub>18</sub>N<sub>6</sub>Pt என்ற மூலக்கூற்று வாய்ப்பாடால் விவரிக்கப்படும் ஒரு வேதியியல் சேர்மமாகும். உலோக அம்மீன் ஒருங்கிணைவுச் சேர்மமான [Pt(NH<sub>3</sub>)<sub>6</sub>]<sup>4+</sup> சேர்மத்தின் குளோரைடு உப்பாக இது வகைப்படுத்தப்படுகிறது. பிளாட்டினம்(II) அயனியுடன் இணைக்கப்பட்ட ஆறு அம்மோனியா (ஒருங்கிணைப்பு வேதியியலில் அம்மீன்கள் என அழைக்கப்படுகிறது) ஈந்தணைவிகளால் நேர்மின் அயனி உருவாகிறது. இது வெள்ளை நிறம் கொண்டு நீரில் கரையக்கூடிய திடப்பொருளாகக் காணப்படுகிறது.  

## அமைப்பு

பிளாட்டினம்(IV) ஒருங்கிணைவுச் சேர்மங்களில் குறிப்பாக எக்சா அம்மீன்பிளாட்டினம்(IV) குளோரைடு காந்தவியல் மற்றும் இயக்கவியல் செயலற்று உள்ளது. எ.கா. வலுவான அமிலங்களால் இது பாதிக்கப்படாது. நேர்மின் அயனி 18-எலக்ட்ரான் விதிக்குக் கீழ்ப்படிகிறது.  

## தயாரிப்பு
மெத்திலமீன் ஒருங்கிணைவுச் சேர்மமான [Pt(NH<sub>2</sub>CH<sub>3</sub>)<sub>4</sub>Cl<sub>2</sub>]Cl<sub>2</sub> சேர்மத்தை அமோனியாவுடன் சேர்த்து சூடுபடுத்துவன் மூலம் எக்சா அம்மீன்பிளாட்டினம்(IV) குளோரைடு தயாரிக்கலாம்  

[Pt(NH<sub>3</sub>)<sub>6</sub>]<sup>4+</sup> ஒருங்கிணைவுச் சேர்மம் நான்கு நேர்மின்னயனி ஒருங்கிணைவுச் சேர்மத்திற்கு ஓர் அரிய உதாரணமாகும். இதனுடைய இணை காரங்களாக [Pt(NH<sub>3</sub>)<sub>5</sub>NH<sub>2</sub>]<sup>3+</sup> மற்றும் [Pt(NH<sub>3</sub>)<sub>4</sub>(NH<sub>2</sub>)<sub>2</sub>]<sup>2+</sup> ஆகியவை வரையறுக்கப்பட்டுள்ளன. ref></ref>
# சாய் ஜெயலட்சுமி ஜெயராம்


**சாய் ஜெயலட்சுமி ஜெயராம்** (*Sai Jayalakshmy Jayaram*) (பிறப்பு: பிப்ரவரி 16,1977) ஒரு முன்னாள் தொழில்முறை டென்னிசு வீராங்கனையாவார்.  

தனது தொழில் வாழ்க்கையில், பன்னாட்டு டென்னிசு கூட்டமைப்பு நடத்தும் மகளிருக்கான போட்டியில் ஏழு ஒற்றையர் மற்றும் 34 இரட்டையர் பட்டங்களை வென்றுள்ளார். டிசம்பர் 25,2000 அன்று, இவர் உலக ஒற்றையர் தரவரிசையில் 331 என்ற இலக்கை அடைந்தார். ஜூன் 18,2001 அன்று, இரட்டையர் தரவரிசையில் 249 வது இடத்தைப் பிடித்தார்.  

இந்தியக் கூட்டமைப்பு கோப்பை அணிகாக விளையாடிய ஜெயலட்சுமி ஜெயராம், 6-7 என்ற புள்ளிக் கணக்கில் வெற்றியைப் பதிவு செய்தார்.  
இவர் 2005 இல் உருசியாவின் நினா பிராட்சிகோவாசை எதிர்த்து குறிப்பிடத்தக்க வெற்றியைப் பெற்றார்.  

2003 ஐததாராபாத்தில் நடந்த இரட்டையர் போட்டியில் சக வீரர் ருஷ்மி சக்ரவர்த்தியுடன் இணைந்து மகளிர் டென்னிசு சங்கம் நடத்தும் போட்டியில் அறிமுகமானார். சாய் ஜெயலட்சுமி ஜெயராம் தொழில்முறை டென்னிசிலிருந்து 2010 இல் ஓய்வு பெற்றார்.
# சுருதி குரியன்


**சுருதி குரியன்** (*Shruti Kurien*) (பிறப்பு: மார்ச் 28,1983) ஓர் இந்திய இறகுப்பந்தாட்ட வீராங்கனை ஆவார். இவர் தனது கூட்டாளியான ஜுவாலா குட்டாவுடன் இணைந்து 2000 மற்றும் 2002-2008 இல் தேசிய மகளிர் இரட்டையர் கோப்பையை வென்றார். 2004, 2006 மற்றும் 2010 தெற்காசிய விளையாட்டுப் போட்டிகளில் பெண்கள் இரட்டையர் மற்றும் குழு நிகழ்வுகளில் தங்கப் பதக்கம் வென்ற இவர், 2006 பொதுநலவாய விளையாட்டுகளில் கலப்பு அணிக்கான வெண்கலத்தையும் வென்றார். 2008இல் பல்கேரியாவில் நடந்த பெண்கள் இரட்டையர் போடியில் பட்டத்தை குரியன் வென்றார். இவர் மகாராட்டிராவைச் சேர்ந்த மற்றொரு தேசிய இறகுப்பந்தாட்ட வீரரான நிகில் கனேட்கர் என்பவரை மணந்தார். இருப்பினும் இருவரும் இப்போது விவாகரத்து செய்துள்ளனர்.
# டெட்ராபீனைலார்சோனியம் குளோரைடு

**டெட்ராபீனைலார்சோனியம் குளோரைடு** (*Tetraphenylarsonium chloride*) என்பது C<sub>24</sub>H<sub>20</sub>AsCl என்ற மூலக்கூற்று வாய்ப்பாடால் விவரிக்கப்படும் ஒரு வேதியியல் சேர்மமாகும். நான்முகி வடிவத்திலுள்ள டெட்ராபீனைலார்சோனியம் நேர்மின் அயனியைச் சேர்ந்த குளோரைடு உப்பாக இது வகைப்படுத்தப்படுகிறது. வெண்மை நிறத்தில் காணப்படுகிறது. முனைவு பெற்ற கரிமக் கரைப்பான்களில் கரையும். பெரும்பாலும் இது நீரேற்றாகப் பயன்படுத்தப்படுகிறது.  

## தயாரிப்பும் வேதி வினையும்

டிரைபீனைலார்சீனிலிருந்து இருந்து தயாரிக்கப்படும் டெட்ராபீனைலார்சோனியம் குளோரைடு ஐதரோகுளோரைடை நடுநிலையாக்குவதன் மூலம் இது தயாரிக்கப்படுகிறது.:  
:(C<sub>6</sub>H<sub>5</sub>)<sub>3</sub>As + Br<sub>2</sub> → (C<sub>6</sub>H<sub>5</sub>)<sub>3</sub>AsBr<sub>2</sub>  
:(C<sub>6</sub>H<sub>5</sub>)<sub>3</sub>AsBr<sub>2</sub> + H<sub>2</sub>O → (C<sub>6</sub>H<sub>5</sub>)<sub>3</sub>AsO + 2 HBr  
: (C<sub>6</sub>H<sub>5</sub>)<sub>3</sub>AsO + C<sub>6</sub>H<sub>5</sub>MgBr → (C<sub>6</sub>H<sub>5</sub>)<sub>4</sub>AsOMgBr  
:(C<sub>6</sub>H<sub>5</sub>)<sub>4</sub>AsOMgBr + 3 HCl → (C<sub>6</sub>H<sub>5</sub>)<sub>4</sub>AsCl<sup>.</sup>HCl + MgBrCl  
:(C<sub>6</sub>H<sub>5</sub>)<sub>4</sub>AsCl<sup>.</sup>HCl + NaOH → (C<sub>6</sub>H<sub>5</sub>)<sub>4</sub>AsCl + NaCl + H<sub>2</sub>O  

மற்ற நான்கிணைய உப்புகளைப் போலவே, டெட்ராபீனைலார்சோனியம் குளோரைடும் கரிம ஊடகங்களில் பல்லணு நேர்மின் அயனிகளைக் கரைக்கப் பயன்படுகிறது. இந்த நோக்கத்திற்காக, எதிர்மின் அயனிகளைக் கொண்ட நீரிய அல்லது மெத்தனாலிக் கரைசல்கள் டெட்ராபீனைலார்சோனியம் குளோரைடு கரைசலுடன் சேர்த்து சூடுபடுத்தப்படுகின்றன். பொதுவாக டெட்ராபீனைலார்சோனியம் எதிர்மின் அயனி உப்பு வீழ்படிவாக உருவாகிறது.  

## தொடர்புடைய சேர்மங்கள்
- டெட்ராபீனைல் பாசுபோனியம் குளோரைடு
- டெட்ராபியூட்டைலமோனியம் குளோரைடு
- டெட்ராயெத்திலமோனியம் குளோரைடு
# உருஷ்மி சக்ரவர்த்தி



**உருஷ்மி சக்ரவர்த்தி** (*Rushmi Chakravarthi*) (பிறப்பு: அக்டோபர் 9,1977) இந்தியவைச் சேர்ந்த முன்னாள் தொழில்முறை டென்னிசு வீரர் ஆவார். இவர் பன்னாட்டு டென்னிசு கூட்டமைப்பு நடத்திய மகளிர் போட்டிகளில் 52 முறை பட்டங்களை வென்றுள்ளார். இது ஒரு இந்திய பெண் வீரர் பெற்ற மிக உயர்ந்த எண்ணிக்கையாகும். செப்டம்பர் 2005 இல் கொல்கத்தாவில் நடைபெற்ற மகளிர் டென்னிசு கூட்டமைப்பு நடத்திய போட்டியான *சன்ஃபீஸ்ட் ஓபன்* போட்டியின் முதல் சுற்றில் விளையாடிய பிறகு இவர் தொழில்முறை வீராங்கனை ஆனார். இவரது கடைசி போட்டி ஜூன் 2017 இல் அவுரங்காபாத்தில் நடந்தது.
# கலு லால் குர்ஜார்



கலு லால் குர்ஜார் **(*Kalu Lal Gurjar*)** (பிறப்பு 1 மே 1953) பாரதிய ஜனதா கட்சியைச் சேர்ந்த அரசியல்வாதியும் தற்போதைய இராசத்தான் குஜார் மகாசபையின் தலைவரும் ஆவார். 2013 முதல் 2018 வரை ராஜஸ்தான் சட்டமன்றத்தில் அரசு தலைமைக் கொறடாவாகப் பணியாற்றி உள்ளார். வசுந்தரா ராஜே தலைமையிலான மாநில அமைச்சரவையில் அமைச்சராகவும் பணியாற்றினார். மேலும் முன்னாள் முதலமைச்சர் பைரோன் சிங் செகாவத் தலைமையிலான அரசாங்கத்தில் சுரங்கம் மற்றும் கனிம வளங்கள் துறை இராஜாங்க அமைச்சராகவும் பணியாற்றியுள்ளார். இவர் பில்வாரா மாவட்டம், மண்டல் சட்டமன்ற தொகுதியிலிருந்து நான்கு முறை சட்டமன்ற உறுப்பினராகத் தேர்ந்தெடுக்கப்பட்டார். இவர் குஜார் தேவ்நாராயண் நற்பணி மன்றத்தின் தலைவராகவும் உள்ளார்.  

## ஆரம்பகால வாழ்க்கை மற்றும் கல்வி
குஜார், 1 மே 1953 அன்று இராசத்தான் மாநிலத்தின் குர்லான் கிராமத்தில் ரூபி தேவி குஜார் மற்றும் கங்கா ராம் குஜார் ஆகியோருக்கு மகனாகப் பிறந்தார். இவர் ஒரு ஏழைக் குடும்பத்தைச் சேர்ந்தவர். இவரது பெற்றோர் இருவரும் விவசாயிகள் ஆவர். ஆரம்பக் கல்வியை குர்லான் கிராமத்தில் முடித்த இவர் தனது நடுநிலைக் கல்வியை இராசத்தானின் மற்றொரு கிராமமான கேடர்மாலாவில் முடித்தார். பின்னர் புர் மேல்நிலைப் பள்ளியில் தனது இடைநிலைக் கல்வியை முடித்தார். பின்னர் பில்வாராவில் உள்ள எம். எல். வி அரசு கல்லூரியில் சேர்க்கை பெற்று பல்கலைக்கழகத்திற்கு முந்தைய வகுப்பை முடித்தார். 1976 ஆம் ஆண்டு பி.ஏ. (Hon ' s) எல். எல். பி வரை அதே கல்லூரியில் தனது படிப்பைத் தொடர்ந்தார். பின்னர் பில்வாரா மாவட்ட நீதிமன்றத்தில் பயிற்சியைத் தொடங்கிய அவர் வழக்கறிஞராகப் பணியாற்றினார்.  

## அரசியல் வாழ்க்கை
தனது 29 வயதில் அரசியலில் நுழைந்த குஜார் 1982 ஆம் ஆண்டில் பாரதிய ஜனதா கட்சி<nowiki/>யில் சேர்ந்தார். மேலும், பில்வாராவிலிருந்து பாஜக மாவட்ட பொதுச் செயலாளராக தேர்ந்தெடுக்கப்பட்டார். இவர் ராஜஸ்தான் சட்டமன்றத் தேர்தலில் 1985 இல் மண்டல் சட்டப்பேரவைத் தொகுதியில் முதன் முதலாகப் போட்டியிட்டு இந்திய தேசிய காங்கிரசின் பிஹாரி லால் பரீக்கிடம் தோற்றார். 1990 ஆம் ஆண்டில், குஜார் மீண்டும் ராஜஸ்தான் சட்டமன்றத்திற்கான விதான் சபா தேர்தலில் பாஜகவிலிருந்து, மண்டல் விதான் சபா தொகுதியிலிருந்து போட்டியிட்டு 14,916 வாக்குகள் வித்தியாசத்தில் வெற்றி பெற்றார். இவர் இராசத்தான் அரசாங்கத்தில் முதல்வர் பைரோன் சிங் ஷெகாவத் தலைமையில் சுரங்கம் மற்றும் கனிம வளங்கள் துறையின் இராஜாங்க அமைச்சராகப் பணியாற்றினார்1993 இராசத்தான் சட்டமன்றத் தேர்தலில் பாஜக சார்பில் மண்டல் தொகுதியில் இருந்து 13,416 வாக்குகள் வித்தியாசத்தில், காங்கிரசின் ஹபீஸ் முகமதுவை தோற்கடித்தார்.  

## தனிப்பட்ட வாழ்க்கை
கலு லால், சரோஜ் தேவி குஜார் என்பவரை மணந்தார். இவரது மனைவி சுவனா ஊராட்சி ஒன்றிய தலைவராக தொடர்ச்சியாக பத்தாண்டுகள் பணியாற்றியுள்ளார். இந்த இணையருக்கு நான்கு மகள்கள் உள்ளனர்.
# தேவி தாசு நாகர்



**தேவி தாசு நாகர்** (*Devi Das Naha*r) இந்தியாவின் பஞ்சாபில் உள்ள அமிர்தசரசு மாவட்டத்தைச் சேர்ந்த ஒரு வால்மீகி ஆர்வலர் மற்றும் அரசியல்வாதி ஆவார். இவர் வால்மீகி தரம் யுத் மோர்ச்சா கட்சியின் தலைவராக உள்ளார்.  

## அரசியல் வாழ்க்கை
பஞ்சாபின் அமிர்தசரசு பகுதியில் செயலில் உள்ள பகுஜன் சமாஜ் கட்சியின் பிளவுபட்ட குழுவான பகுஜன் சமாச் கட்சியின் (அம்பேத்கர்) தலைவராக இவர் உள்ளார். 2002 ஆம் ஆண்டு பஞ்சாபில் நடைபெற்ற சட்டப்பேரவைத் தேர்தலில், பகுஜன் சமாச்சு கட்சியின் அம்பேத்கார் பிரிவு தேர்தலில் போட்டியிட 23 வேட்பாளர்களை நிறுத்தியது. இவர்கள் இணைந்து 20,260 வாக்குகளைப் பெற்றனர். இதனால் பகுஜன் சமாஜ் கட்சியின் அம்பேத்கார் பிரிவு 2003 ஆம் ஆண்டு டிசம்பர் மாதம் 31 அன்று பகுஜன் சமாஜி கட்சியுடன் மீண்டும் இணைந்தது. 2004 ஆம் ஆண்டு நடைபெற்ற மக்களவைத் தேர்தலுக்குப் பிறகு தேவிதாசு நாகர், சியா லால் நாகர், பிரிதம் சந்த் மற்றும் பல்வந்த் சிங் சுல்தான்பூர் ஆகியோர் பகுஜன் சமாஜ் கட்சி<nowiki/>யிலிருந்து வெளியேற்றப்பட்டனர். கட்சியின் தேசிய பொதுச் செயலாளரும் மாநிலத் தலைவருமான நரேந்திர குமார் காசியப் உடனான கருத்து வேறுபாடுகள் காரணமாக இவரது பகுஜன் சமாஜ் அம்பேத்கார் பிரிவில் மீண்டும் இணைத்தனர். 2009 மக்களவைத் தேர்தலில், சுக்பீர் சிங் பாதல், தேவி தாசு நாகரை சந்தித்த பின்னர், பகுஜன் சமாஜ் கட்சி பாரதிய சனதா கட்சி வேட்பாளர்களுக்கு தனது ஆதரவை அறிவித்தது.
# பூஜாஸ்ரீ வெங்கடேசா



**பூஜாஸ்ரீ வெங்கடேசா** (*Poojashree Venkatesha*)(பிறப்பு: ஜூலை 27,1990) இந்தியாவைச் சேர்ந்த முன்னாள் டென்னிசு வீராங்கனை ஆவார். இவர் முதன்மையாக பன்னாட்டு டென்னிசு கூட்டமைப்பு நடத்தும் மகளிர் போட்டிகளில் போட்டியிடுகிறார். 2008 பொதுநலவாய இளைஞர் விளையாட்டுப் போட்டிகளில் பெண்கள் ஒற்றையர் போட்டியில் இந்தியாவுக்காக வெள்ளிப் பதக்கம் வென்றார்.
# மாத்து மாவட்டம்



**மாத்து மாவட்டம்** (மலாய் மொழி: *Daerah Matu*; ஆங்கிலம்: *Matu District*) என்பது மலேசியா, சரவாக் மாநிலத்தில்; முக்கா பிரிவில் உள்ள ஒரு மாவட்டமாகும். முக்கா பிரிவு நிறுவப்படுவதற்கு முன்பு; மாத்து மாவட்டம், சரிக்கே பிரிவுக்குள் இருந்தது.  

இந்த மாவட்டத்தில் 20-க்கும் மேற்பட்ட கிராமங்கள் உள்ளன. மக்கள்தொகையில் மெலனாவு மக்கள் பெரும்பான்மையாக உள்ளனர். மெலனாவு மக்களுக்கு அடுத்தபடியாக சீனர்கள் இரண்டாவது பெரிய மக்கள்தொகை கொண்டவர்களாக உள்ளனர்.  

2020-இல் மாத்து மாவட்டத்தின் மக்கள் தொகை 21,400. மாத்து - தாரோ மாவட்ட மன்றத்தின் *(Matu-Daro District Council)* அலுவலகம் **மாத்து** நகரில் அமைந்துள்ளது. மாத்து - தாரோ மாவட்ட மன்றத்தின் கட்டிடம் மாத்துவில் உள்ள ஒரு முக்கிய அடையாளச் சின்ன்மாகவும்; மற்றும் மிகப்பெரிய கட்டிடமாகும் உள்ளது.  

## பொது

மாத்து நகரம் சில ஆண்டுகளுக்கு முன்பு வரை மிக அரிதாகவே அடையாளம் காணப்பட்டது. தற்போது, ​​சிபுவில் இருந்து சாலை வழியாக மாத்து நகரத்தை அடையலாம். மாத்து நகரம் விரைவான வளர்ச்சி கண்டு வருகிறது. தற்போது மாத்து நகரம் உலர்ந்த இறால் பொருட்களுக்குப் பிரபலமானது.  

மாத்து நகரத்திற்கு அருகிலுள்ள நகரம் தாரோ. அது சுமார் 24 கிலோமீட்டர் தொலைவில் உள்ளது.
# அமர் பூசண்

**அமர் பூசண்** (**Amar Bhushan**) எல்லைப் பாதுகாப்புப் படை மற்றும் இந்திய உளவுத்துறையில் பணியாற்றிய இந்தியக் காவல் பணி அதிகாரி ஆவார். மேலும் இவர் வெளிநாட்டு உளவு அமைப்பான ஆராய்ச்சி மற்றும் பகுப்பாய்வு அமைப்பில் 24 ஆண்டுகள் பணியாற்றினார். பின்னர் 2005ஆம் ஆண்டில் பணி ஓய்வு பெறும் வரை இந்திய அமைச்சரவை செயலகத்தில் சிறப்புச் செயலாளர் பதவி வகித்தார்.  
## படைப்புகள்
வெளிநாட்டு உளவுப் பணிகள் குறித்து இவர் எழுதிய நூல்கள்:  
- *The Zero-Cost Mission/The Wily Agent*
- *Escape to Nowehere*
- *Inside Nepal/The Walk In and Terror in Islamabad.*
# வார்ப்புரு:தமிழ்நாடு சட்டமன்றப் பேரவை ”யார்-எவர்” 1977

<noinclude>  

## பயன்பாடு
தமிழ்நாடு சட்டமன்றப் பேரவை ”யார்-எவர்” 1977|பக்கம்=FOO}}  
தமிழ்நாடு சட்டமன்றப் பேரவை ”யார்-எவர்” 1977|பக்கங்கள்=FOO–FOO}}  

Optional parameters:  
- **page** - The relevant pages for a specific citation — the "p." prefix is added automatically
- **pages** - The relevant pages for a specific citation — the "pp." prefix is added automatically

</noinclude>
# மெராடோங் மாவட்டம்



**மெராடோங் மாவட்டம்** (மலாய் மொழி: *Daerah Meradong*; ஆங்கிலம்: *Meradong District*) என்பது மலேசியா, சரவாக் மாநிலத்தில்; சரிக்கே பிரிவில் உள்ள ஒரு மாவட்டமாகும். மெராடோங் மாவட்டத்தின் தலைநகரம் பிந்தாங்கூர் *(Bintangor).*  

மெரடோங் மாவட்டம் 719 சதுர கிமீ பரப்பளவைக் கொண்டுள்ளது. இந்த மாவட்டம் சரவாக் மாநிலத்தின் மிகச்சிறிய மாவட்டமாக அறியப்படுகிறது. இது சரிக்கே மாவட்டத்திற்கு அருகில் அமைந்துள்ளது.  

## பொது

மாவட்டத்தின் மையத்தில் பாயும் ஆற்றின் பெயரில் இருந்து மெராடோங் என்ற பெயர் வந்தது. சனவரி 24, 1984 அன்று, இந்த மாவட்டத்தின் பெயர் **மெராடோங் மாவட்டம்** என மாற்றப்பட்டது.  

13 பிப்ரவரி 1984 தேதியிட்ட சரவாக் அரசாங்க அரசிதழ் பகுதி II, தொகுதி:XXXIX, எண்.4 *(Sarawak Government Gazette Part II, Vol:XXXIX, No.4)* வழியாக மாவட்டத்தின் பெயர் மாற்றம் அரசிதழில் வெளியிடப்பட்டது.  

பிந்தாங்கூர் நகரம், மெராடோங் மாவட்டத்தின் தலைநகரம் ஆகும். பிந்தாங்கூர் நகரில் நான்கு மேல்நிலைப் பள்ளிகள் உள்ளன.  

## கல்வி

மெராடோங் மாவட்டத்தில் 32 தொடக்கப் பள்ளிகள் உள்ளன. அவற்றில் 18 தேசியப் பள்ளிகள் (SK); மற்றும் 14 தேசிய வகை பள்ளிகள் (SJK(c).  

மலேசிய ஆசிரியர் கல்விக் கழகத்தின் *(Malaysian Teachers Education Institute)* இராஜாங் வளாகம், பிந்தாங்கூர் நகரத்திலிருந்து 17 கிலோமீட்டர் தொலைவில் அமைந்துள்ளது.
# மு. நடேஷ்

**மு. நடேஷ்** (14, சனவரி, 1960 - 9, செப்டம்பர், 2024) என்பவர் இந்தியாவின், தமிழ்நாட்டைச் சேர்ந்த ஓவியர், நாடக இயக்குநர், எழுத்தாளர் ஆவார்.  

## வாழ்கைக் குறிப்பு
நடேஷ் தமிழ்நாட்டின் சென்னையில் 14, சனவரி, 1960 அன்று பிறந்தார். இவரது தந்தை தமிழ் எழுத்தாளரும், நாடக ஆளுமையான ந. முத்துசாமி ஆவார். சிறு வயதிலிருந்தே இவரது தந்தையின் கலை இலக்கிய சகாக்களினுடன் பழகிவந்து அவர்களின் தாக்கம் பெற்றார். சென்னை ஓவியக் கல்லூரியில் இணைந்து பயின்றார். ஓவியக் கல்லூரியில் பயின்ற காலத்திலும் அதற்குப் பிறகான பத்து ஆண்டுகள் கூத்துப்பட்டறைப் பணிகளில் இணைந்து பணியாற்றினார். அதனால் நாடக அரங்கு அமைபிலும் ஒளி அமைப்பிலும் மதமையைப் பெற்றிருந்தார். 1990 இல் பண்டிட் ரவிசங்கரின் இசை நாடகமானது இந்தியா முழுவதும் நடத்தப்பட்டபோது அதற்கான அரங்க அமைப்பும், ஒளியமைப்பும் இவரால் மேற்கொள்ளபட்டன. ந. முத்துசாமியின் இறப்புக்குப் பிறகு கூத்துப்பட்டறையின் நிர்வாக அறங்காவலராக பொறுப்பேற்றார்.  

இவர் ஆயிரக்கணக்கான கோட்டோவியங்களை வரைந்துள்ளார். அரூப வகையிலான வண்ண ஓவியங்களையும் வரைந்துள்ளார்.  

உடல் நலக் குறைவால் பாதிக்கப்பட்டு தொடர் சிகிச்சையில் இருந்த நடேஷ் தன் 64 வயதில் (9 செப்டம்பர் 2024) சென்னையில் இறந்தார்.
# கே. எம். எம். மேதா



**கே. எம். எம். மேதா** (*K. M. M. Metha*) ஓர் இந்திய அரசியல்வாதியும் தமிழ்நாட்டின் சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் கொடைக்கானலைச் சார்ந்தவர். 1967ஆம் ஆண்டு நடைபெற்ற சட்டமன்றத் தேர்தலில் பெரியகுளம் சட்டமன்றத் தொகுதியிலிருந்து திராவிட முன்னேற்றக் கழக வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# அரங்கநாதபுரம்


**ரங்கநாதபுரம்** என்று அழைக்கப்படும் 'அரங்கநாதபுரம்' என்பது தமிழ்நாடு, தஞ்சாவூர் மாவட்டம், திருக்காட்டுப்பள்ளியில் அமைந்துள்ள ஒரு புறநகர்ப் பகுதியாகும்.  

## அமைவிடம்
கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, இந்தியாவின் தமிழ்நாடு மாநிலத்தில் தஞ்சாவூர் மாவட்டத்தின் திருக்காட்டுப்பள்ளி பகுதிக்கு அருகில் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், அரங்கநாதபுரம் பகுதியின் மொத்த மக்கள்தொகை 572 பேர் ஆகும். அதில் 308 பேர் ஆண்கள் மற்றும் 264 பேர் பெண்கள் ஆவர்.  

## சமயம்
### இந்துக் கோயில்
கஜாரண்யேசுவரர் கோயில் என்றழைக்கப்படும் திருவானேசுவரர் கோவில் என்ற சிவன் கோயில் ஒன்று அரங்கநாதபுரம் பகுதியில் உள்ளது.  

## அரசியல்
அரங்கநாதபுரம், திருவையாறு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தஞ்சாவூர் மக்களவைத் தொகுதி சார்ந்தது.
# தர்ம ஜாகரான் சமிதி

**தர்ம ஜாகரான் சமிதி** (*Dharm Jagaran Samiti*) என்பது இசுலாமியர்களையும் கிறித்தவர்களையும் இந்து மதத்திற்கு மாற்றும் ஒரு இந்திய அமைப்பாகும், இது "தரம் ஜாகரான்சு சமான்வே சமிதி" என்ற ஒருங்கிணைப்புக் குழுவுடன் செயல்படுகிறது. இது ஒரு வலதுசாரி இந்து தேசியவாத அமைப்பு ஆகும்.  

ராஷ்டிரிய சுயம்சேவாக் சங்கத்தின் தலைமையிலான இந்து தேசியவாத அமைப்புகளுக்கான குடைச் சொல்லான சங் பரிவார் குழுவின் உறுப்பினராக தர்ம ஜாகரான் சமிதி கருதப்படுகிறது. முகலாய காலத்தில் இசுலாமுக்கு மாறிய மூதாதையர்களை இந்து மதத்திற்குத் திரும்பச் செய்வதே தர்ம ஜாக்ரன் குழுவின் குறிக்கோள் ஆகும். தலித் இந்துக்களை பல்வேறு தூண்டுதல்களை வழங்குவதன் மூலம் கிறித்துவ மதத்திற்கு மாற்றும் கிறித்தவ சமயப் பரப்பாளர்களையும் எதிர்க்கின்றனர்.
# படிமம்:Newmidnightarrest.jpg


## சுருக்கம்
Source: http://www.dmk.in/midnight/index.html  

## அடிப்படைக்கோட்பாடு
- **Purpose and character** Illustrates the article Controversy of arrests in Tamil Nadu about construction of flyovers for educational purposes.
- **Nature of the copied work** This image is a picture of an extremely significant event that captured the public imagination after the arrest of Tamil Nadu Chief Minister Karunanidhi The image has come to stand as a symbol of the event. It is displayed on Wikipedia in the public interest.
- **Amount and substantiality** One image displayed, which was displayed in numerous newspapers after , as well as hundreds or thousands internet sites and Television channels without licence.
- **Effect upon work's value** Displaying this image on Wikipedia does not reduce the value of the image for the original copyright holder.
- The image in question depicts an event of unique historical significance, and no opportunity now exists to create a free-licence variant of this image.
- It depicts a non-repeatable, historic event.
- No free-license alternatives are available that convey the same information.
- The image is no larger, and of no higher quality, than required for its use in articles.
- It is used in Wikipedia only for educational purposes and is not used for profit.
- Its use on Wikipedia does not compete with the copyright holder.
- Its use on Wikipedia is not expected to decrease the value of the copyright to its holder.
- The Screenshot is taken from the Official website of the Party whose President Karunanidhi has been arrested.
# மகாராட்டிர பிரதேச இளைஞர் காங்கிரசு

**மகாராட்டிர பிரதேச இளைஞர் காங்கிரசு** (*Maharashtra Pradesh Youth Congress*) என்பது இந்திய இளைஞர் காங்கிரசின் மகாராட்டிரா மாநில அலகு ஆகும். சமூக நலனுக்காக போராடும் நோக்கத்துடனும் வலதுசாரி கட்சிகளுக்கு எதிராக வாதிடும் நோக்கத்துடனும் காங்கிரசு கட்சியின் முன்னணி அமைப்பாகும். குணால் நிதின் ராவத் இந்த அமைப்பின் தலைவராக உள்ளார்.  

## எதிர்ப்புகள்
எரிபொருள் விலை உயர்வுக்கு எதிராக இந்த அமைப்பினர் ஆர்ப்பாட்டம் செய்தனர்.
# பி. ராமன்

**பி. ராமன்** (*P. Raman*, பிறப்பு 1972) என்பவர் இந்தியாவின், கேரளத்தின் பட்டாம்பியைச் சேர்ந்த ஒரு மலையாளக் கவிஞரும், ஆசிரியரும் ஆவார். பின்நவீனத்துவக் கவிஞரான பி. ராமன் கேரள சாகித்ய அகாதெமி விருதைப் பெற்றவர்.  

## வாழ்கைச் சுருக்கம்
பி. ராமன் கேரளத்தின், பாலக்காடு மாவட்டத்தின், பட்டாம்பியில் 1972 ஆம் ஆண்டு பிறந்தார். பட்டாம்பியில் உள்ள அரசு சமசுகிருதக் கல்லூரியில் மலையாளத்தில் முதுகலை பட்டம் பெற்றார். பட்டாம்பி, நடுவட்டத்தில் உள்ள அரசு ஜனதா மேல்நிலைப்பள்ளியிலும், பட்டாம்பி அரசு ஓரியண்டல் மேல்நிலைப்பள்ளியிலும் மலையாள ஆசிரியராகப் பணியாற்றினார். இவர் கவிஞரும் புதின எழுத்தாளருமான சந்தியா என். பி. யை மணந்தார். இந்த இணையருக்ககு இரண்டு குழந்தைகள் உள்ளனர்.  

## படைப்புகள்
| 2000 | *கனம்*
(കനം) | திருச்சூர்: தற்போதைய புத்தகங்கள் | கவிதை |  |
| --- | --- | --- | --- | --- |
| 2006 | *துரும்பு*
(തുരുമ്പ്) | கோட்டயம்: டிசி புக்ஸ் | கவிதை |  |
| 2013 | *பாஷயமும் குஞ்சும்*
(ഭാഷയും കുഞ്ഞും) | திருச்சூர்: தற்போதைய புத்தகங்கள் | கவிதை |  |
| 2017 | *ராத்திரி பன்னிரண்டரக்கு ஒரு தரட்டு*
(രാത്രി പന്ത്രണ്ടരയ്ക്ക് ഒരു താരാട്ട്) | கோழிக்கோடு: மாத்ருபூமி புக்ஸ் | கவிதை |  |
| 2020 | *பின்னிலெக்கு வேசுன்னா கட்டு*
(പിന്നിലേക്കു വീശുന്ന കാറ്റ്) | கோட்டயம்: டிசி புக்ஸ் | கவிதை |  |
| 2021 | *இரட்டாவலன்*
(ഇരട്ടവാലൻ) | கோட்டயம்: டிசி புக்ஸ் | கவிதை |  |
| 2021 | *மாயப்பொண்ணு*
(മായപ്പൊന്ന്) | கோழிக்கோடு: மாத்ருபூமி புக்ஸ் | ஜெயமோகனின் தமிழ்க் கதைகளின் மொழிபெயர்ப்பு |  |
| 2022 | *கவினிசல்மல*
(കവിനിഴൽമാല) | கோட்டயம்: டிசி புக்ஸ் | இலக்கிய விமர்சனம் |  |
| 2022 | *குலதிலே நக்ஷத்திரம் எங்கேன் கெடுதும்?*
(കുളത്തിലെ നക്ഷത്രം എങ്ങനെ കെടുത്തും?) | கொச்சி: ஸமூஹ் | கவிதைகளின் மொழிபெயர்ப்பு | } |

## விருதுகள்

- 2001: கேரள சாகித்ய அகாதெமி விருது – கனகஸ்ரீ ஆஸ்தி *கனம்*
- 2017:*ராத்திரி பன்னிரண்டரக்கு ஒரு தரட்டு*க்காக கவிதைக்கான தேசாபிமானி இலக்கிய விருது
- 2019: *ராத்திரி பன்னிரண்டரக்கு ஒரு தரட்டு*க்குகாக கவிதைக்கான கேரள சாஹித்யா அகாதெமி விருது
- 2019: *ராத்திரி பன்னிரண்டரக்கு ஒரு தரட்டு*க்காக அயனம்-அ. அய்யப்பன் கவிதை விருது
- 2022: *இரட்டாவலன்*இக்காக பி. குன்ஹிராமன் நாயர் விருது
- 2022: கே. வி. தம்பி விருது
# சரிக்கே மக்களவைத் தொகுதி


சரிக்கே மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1969-ஆம் ஆண்டில் இருந்து சரிக்கே மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## சரிக்கே பிரிவு

சரிக்கே பிரிவு (*Sarikei Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். சரிக்கே பிரிவின் தொடக்க கால வரலாறு 19-ஆம் நூற்றாண்டின் முற்பகுதியில் இருந்து தொடங்குகிறது.  

1845-ஆம் ஆண்டு ஏப்ரல் 30-ஆம் தேதி, இந்த சரிக்கே பகுதியைத்தான், ராஜா ஜேம்சு புரூக் முதன்முதலில் பார்வையிட்டார். ஜேம்சு புரூக்கின் நிர்வாகத்திற்கு உள்ளூர் மக்களின் முதல் எதிர்ப்பு இங்குதான் தொடங்கியது.  

சரிக்கே பிரிவின் பொருளாதாரம் பெரும்பாலும் வேளாண்மை சார்ந்ததாகும். சரவாக்கில் உள்ள மற்ற பிரிவுகளை விட சரிக்கே பிரிவு அதிக அளவில் மிளகு உற்பத்தி செய்கிறது.  

## சரிக்கே மக்களவைத் தொகுதி

| சரிக்கே நாடாளுமன்ற உறுப்பினர்கள் (1969 - 2023) |  |  |  |  |
| --- | --- | --- | --- | --- |
| 1969-1971 | colspan=2 align= நாடாளுமன்றம் இடைநிறுத்தம் |  |  |  |
| 3-ஆவது மக்களவை | P132 | 1971-1973 | சென் கோமிங்
*(Chen Ko Ming)* | ****
<small> </small> |
| 4-ஆவது மக்களவை | P142 | 1974-1978 | சியேங் தியோங் காய்
*(Chieng Tiong Kai)* |  |
| 5-ஆவது மக்களவை | 1978-1982 |  |  |  |
| 6-ஆவது மக்களவை | 1982-1986 | லா இயேங் டிங்
*(Law Hieng Ding)* |  |  |
| 7-ஆவது மக்களவை | P166 | 1986-1990 |  |  |
| 8-ஆவது மக்களவை | P168 | 1990-1995 |  |  |
| 9-ஆவது மக்களவை | P180 | 1995-1999 |  |  |
| 10-ஆவது மக்களவை | P181 | 1999-2004 |  |  |
| 11-ஆவது மக்களவை | P207 | 2004-2008 |  |  |
| 12-ஆவது மக்களவை | P208 | 2008-2013 | திங் குவோங் கிங்
*(Ding Kuong Hiing)* |  |
| 13-ஆவது மக்களவை | 2013-2018 | வோங் லிங் பியூ
*(Wong Ling Biu)* | ****
<small></small> |  |
| 14-ஆவது மக்களவை | 2018-2022 | ****
<small></small> |  |  |
| 15-ஆவது மக்களவை | 2022–தற்போது வரையில் | உவாங் தியோங் சி
*(Huang Tiong Sii)* | ****
<small> </small> | } |

## தேர்தல் முடிவுகள்
# சோடியம் டியூட்டராக்சைடு



**சோடியம் டியூட்டராக்சைடு** (*Sodium deuteroxide*) என்பது NaOD என்ற மூலக்கூற்று வாய்பாட்டால் விவரிக்கப்படும் ஒரு வேதிச் சேர்மமாகும். டியூட்டரேற்ற சோடியம் ஐதராக்சைடு என்ற பெயராலும் இச்சேர்மம் அழைக்கப்படுகிறது. NaO<sub>2</sub>H என்ற வாய்பாட்டாலும் இது அடையாளப்படுத்தப்படுகிறது. பன்னாட்டு தனி மற்றும் பயன்பாட்டு வேதியியல் ஒன்றியம் டியூட்டரியத்திற்கான வாய்பாடாக <sup>2</sup>H என பரிந்துரைத்தாலும் பல்வேறு வேதியியலர்களும் NaOD என்ற வாய்பாட்டையே பயன்படுத்துகின்றனர். சோடியம் ஐதராக்சைடு உப்பைப் போலவே சோடியம் டியூட்டராக்சைடும் வெண்மை நிறமான ஓர் உப்பாகும். இவை இரண்டும் ஓரக மூலக்கூறுகள் என்று கருதப்படுகின்றன. இது ஒரு வலிமையான காரமாகவும், மற்ற டியூட்டரேற்ற சேர்மங்களை தயாரிக்க உதவும் டியூட்டரிய மூலமாகவும் பயன்படுத்தப்படுகிறது. உதாரணமாக, குளோரால் நீரேற்றுடன் சோடியம் டியூட்டராக்சைடு வினைபுரியும் போது டியூட்டரேற்ற குளோரோஃபார்ம் உருவாகிறது. சோடியம் டியூட்டராக்சைடு ஓர் அயனச் சேர்மமாகும். சோடியம் நேர்மின் அயனியும் டியூட்டராக்சைடு எதிர்மின் அயனியும் சேர்ந்து இச்சேர்மம் உருவாகிறது.
# சோடியம் மும்மெத்தில்சிலாக்சைடு



**சோடியம் மும்மெத்தில்சிலாக்சைடு** (*Sodium trimethylsiloxide*) என்பது NaOSi(CH<sub>3</sub>)<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் மும்மெத்தில்சிலானோலில் இருந்து பெறப்பட்ட இணை காரத்தின் சோடியம் உப்பு ஆகும். வெண்மை நிறத்தில் திண்மப் பொருளாக சோடியம் மும்மெத்தில்சிலாக்சைடு காணப்படுகிறது. இதன் மூலக்கூறு அமைப்பு Na-O-Na இணைப்புகளுடன் நெருக்கமாக தொடர்புடைய சேர்மங்களின் அடிப்படையில் ஒரு கொத்தைக் கொண்டுள்ளது.  

உப்பு இடப்பெயர்ச்சி வினை மூலம் மும்மெத்தில்சிலாக்சைடு ஒருங்கிணைப்பு சேர்மங்களைத் தயாரிக்க சோடியம் மும்மெத்தில்சிலாக்சைடு உப்பு பயன்படுத்தப்படுகிறது. மும்மெத்தில் சிலாக்சைடு ஒரு கொழுப்புநாட்ட போலி ஆலைடாகும்.  

ஆக்சைடு ஈரெதிர் மின்னயனிக்கு இது மூலமாகவும் செயற்படுகிறது.  

## தொடர்புடைய சேர்மங்கள்
- சோடியம் சிலாக்சு-NaOSi(CH<sub>3</sub>)<sub>3</sub>
- பொட்டாசியம் மும்மெத்தில்சிலானோலேட்டு
# திருவானேசுவரர் கோவில்



**திருவானேஷ்வரர் கோயில்** என்பது தமிழ்நாடு மாநிலத்தில் அமைந்துள்ள ஒரு சிவன் கோயில் ஆகும்.  
## அமைவிடம்
கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, இந்தியாவின் தமிழ்நாடு மாநிலத்தில் தஞ்சாவூர் மாவட்டத்தின் திருக்காட்டுப்பள்ளி பகுதிக்கு அருகில் ரங்கநாதபுரம் புறநகர்ப் பகுதியில் இக்கோயில் அமையப் பெற்றுள்ளது.  

## மூலவர்
இக்கோயிலின் மூலவர் திருவானேஷ்வரர் ஆவார். கஜாரண்யேஷ்வரர், கரிவனநாதர், ஆனேஷ்வரர் மற்றும் அணைக்கார பெருமானார் என்ற திருநாமங்களிலும் இவர் அழைக்கப்படுகிறார். தாயார் காமாட்சி அம்மன் ஆவார்.  
## தலப் பெருமை
கோச்செங்கட் சோழன் கட்டிய எழுபது மாடக்கோயில்களில் இத்தலம் முதலாவதாகும்.  

காஞ்சி காமகோடி பீடத்தின் அறுபத்தெட்டாவது பீடாதிபதியான சந்திரசேகரேந்திர சரசுவதி சுவாமிகள் தன் வாழ்நாளில் இக்கோயிலுக்கு வந்து ஒரு வாரம் தங்கியிருந்து தியானம் செய்த பெருமையுடையது இத்திருத்தலம்.  
## இதர தெய்வங்கள்
துர்க்கை, கஜலட்சுமி, பிரம்மா, சண்டிகேசுவரர், வலம்புரி விநாயகர், வள்ளி மற்றும் தேவசேனா சமேத சுப்பிரமணியர், நந்தி மற்றும் நவக்கிரகங்கள் ஆகியோர் இக்கோயிலில் அருள்பாலிக்கின்றனர்.
# ஜாலாவார் பரான் மக்களவைத் தொகுதி



**ஜாலாவார் பரான் மக்களவைத் தொகுதி** (*Jhalawar–Baran Lok Sabha constituency*) என்பது மேற்கு இந்தியாவில் இராசத்தான் மாநிலத்தில் உள்ள 25 மக்களவைத் தொகுதிகளில் ஒன்றாகும். 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளின் அடிப்படையில் நாடாளுமன்றத் தொகுதிகளின் எல்லை நிர்ணயம் செயல்படுத்தப்பட்டதன் ஒரு பகுதியாக இந்தத் தொகுதி 2008ஆம் ஆண்டில் நடைமுறைக்கு வந்தது. இந்தத் தொகுதி ஜாலாவார் மற்றும் பாரான் மாவட்டங்கள் முழுவதையும் உள்ளடக்கியது.  

## சட்டமன்றத் தொகுதிகள்
தற்போது, ஜாலாவார் பாரன் மக்களவைத் தொகுதியில் எட்டு சட்டமன்றத் உள்ளன. இவை:  
| 193 | ஆன்டா | பரண். | கன்வர் லால் மீனா | பாஜக | பாஜக |
| --- | --- | --- | --- | --- | --- |
| 194 | கிஷன்கஞ்ச் (ப.கு.) | லலித் மீனா | பாஜக | பாஜக |  |
| 195 | பரன்-அத்ரு (ப.இ.) | ராதேஷயம் பைர்வா | பாஜக | பாஜக |  |
| 196 | சப்ரா | பிரதாப் சிங் சிங்வி | பாஜக | பாஜக |  |
| 197 | தக் (ப.இ.) | ஜாலாவார் | கலுராம் மேக்வால் | பாஜக | பாஜக |
| 198 | ஜல்ராபதான் | வசுந்தரா ராஜே | பாஜக | பாஜக |  |
| 199 | கான்பூர் | சுரேஷ் குர்ஜார் | இதேகா | பாஜக |  |
| 200 | மனோகர் தானா | கோவிந்த் பிரசாத் | பாஜக | பாஜக | } |

## நாடாளுமன்ற உறுப்பினர்கள்
| 2009 | துசுயந்த் சிங் | பாரதிய ஜனதா கட்சி |
| --- | --- | --- |
| 2014 |  |  |
| 2019 |  |  |
| 2024 | } |  |

## தேர்தல் முடிவுகள்

### 2024
# சிறந்த பின்னணிக் குரல் ஆண் கலைஞருக்கான தமிழக அரசின் திரைப்பட விருது

**சிறந்த பின்னணிக் குரல் ஆண் கலைஞருக்கான  தமிழ்நாடு அரசின் திரைப்பட விருது** (*Tamil Nadu State Film Award for Best Male Dubbing Artist*) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் பணியாற்றும் கலைஞர்களுக்கு வழங்கப்படும் திரைப்பட விருதுகளில் ஒன்றாகும்.  

## பட்டியல்
விருது வென்றவர்களும், எந்த படத்திற்காக பரிசு பெற்றார்கள் என்ற பட்டியல் இங்கே.  
| 2015 | கௌதம் குமார் | *36 வயதினிலே* |  |  |
| --- | --- | --- | --- | --- |
| - | 2014 | சாந்தகுமார் | *நிமிர்ந்து நில்* |  |
| 2013 | கதிர் | *கி. மு* | சரண்ராஜ் |  |
| 2007 | கே. பி. சேகர் |  |  |  |
| 2005 | எஸ். என். சுரேந்தர் | *அந்நியன்* | நெடுமுடி வேணு |  |
| 2004 |  |  |  |  |
| 2003 |  |  |  |  |
| 2002 | முரளி குமார் | *ரன்* | அதுல் குல்கர்ணி |  |
| 2001 | சாய் ரவி | *தில்* | ஆஷிஷ் வித்யார்த்தி |  |
| 2000 | ராஜீவ் | *பாரதி* | சாயாஜி சிண்டே | } |
# துசுயந்த் சிங்


## கல்வி
சிங் தேராதூனில் உள்ள கில்கிரேஞ்ச் ப்ரீபரேடரீ பள்ளியில் தனது ஆரம்பக் கல்வியை முடித்தார். துசுயந்த் சிங் தேராதூனில் உள்ள தூன் பள்ளிக் கல்வி பயின்றார். தில்லியில் உள்ள தூய இசுடீபன் கல்லூரியில் பொருளாதாரத்தில் இளங்கலைப் பட்டமும், அமெரிக்காவில் உள்ள ஜான்சன் & வேல்சு பல்கலைக்கழகத்தில் உணவக நிர்வாகத்தில் கவனம் செலுத்தி வணிக நிர்வாகத்தில் முதுகலைப் பட்டமும் பெற்றார்.  

## தனிப்பட்ட வாழ்க்கை
தோல்பூர் சமசுதானத்தின் முன்னாள் ஆளும் குடும்பத்தின் தலைவராக இவர் அங்கீகரிக்கப்பட்டுள்ளார். இவரது தாயார் வசுந்தரா ராஜே சிந்தியா இரண்டு முறை இராசத்தான் முதல்வராகவும், அடல் பிகாரி வாச்பாயின் மத்திய அமைச்சரவையில் அமைச்சராகவும் பணியாற்றியுள்ளார். இவர் குவாலியர் மகாராஜா ஜீவாஜி ராவ் சிந்தியா மற்றும் ராஜமாதா விஜய ராஜே சிந்தியா ஆகியோரின் பேரனும், நாபாவின் கடைசி மகாராஜா பிரதாப் சிங் நாபா தந்தைவழி பேரனும் ஆவார்.  

சிங், நேபாளத்தின் ராணா வம்சத்தைச் சேர்ந்த மகாராஜா ரஞ்சித் சிங் ஜூடோ மற்றும் கங்கா ராஜ்ய லட்சுமியின் மகளான சமந்தர் மாநிலத்தின் ஒரே இளவரசி நிகாரிகா ராஜேவை மணந்தார். நாய்களை நேசிப்பவர் என்று அறியப்படுகிறார். சதுரங்கத்திலும் ஆர்வம் கொண்ட இவர், பழங்காலப் புத்தகங்களைச் சேகரித்துவருகிறார். மேலும் நன்கு அறியப்பட்ட வனவிலங்கு ஆர்வலராகவும் உள்ளார்.  

## அரசியல் வாழ்க்கை
2003ஆம் ஆண்டில் இந்தியா திரும்பிய பின்னர், சிங் தனது தாயார் மற்றும் பாட்டி விஜயராஜே சிந்தியா அடிச்சுவடுகளைப் பின்பற்றி பாஜகவில் சேர்ந்தார். இவர் தனது முதல் தேர்தலில் வெற்றி பெற்று 2004ஆம் ஆண்டில் இராசத்தானில் உள்ள ஜாலாவார் பாரான் மக்களவைத் தொகுதியிலிருந்து நாடாளுமன்ற உறுப்பினராகத் தேர்ந்தெடுக்கப்பட்டார்.  

2009ஆம் ஆண்டில் காங்கிரசு அலை இருந்தபோதிலும், சிங் தனது இரண்டாவது மக்களவைத் தேர்தலிலும் வெற்றி பெற்றார். இந்தக் காலகட்டத்தில், மேம்பட்ட சாலைகள், சிறந்த நகர அளவிலான உள்கட்டமைப்பு மற்றும் நல்லாட்சி ஆகியவற்றின் மூலம் தனது பிராந்தியத்திற்குச் செழிப்பைக் கொண்டுவர சிங் உதவினார்.  

2014ஆம் ஆண்டில் சிங் தனது மக்களவைத் தொகுதியில் மூன்றாவது முறையாக மகத்தான வெற்றியைப் பெற்றார். 2019ஆம் ஆண்டில் சிங் தனது மக்களவை ஆசனத்தைத் தொடர்ச்சியாக நான்காவது முறையாக வென்றார். சிங் தனது பதவிக்காலத்தில் தொடருந்து மற்றும் ஜலாவரின் கோலானா வானூர்தி நிலையத்தை நிறுவ உதவியுள்ளார். மீண்டும் சிங் ஐந்தாவது முறையாக 2024 இந்தியப் பொதுத் தேர்தலிலும் போட்டியிட்டு மக்களவை உறுப்பினராகத் தேர்ந்தெடுக்கப்பட்டுள்ளார்.
# யூரியோதைப்ளசு



**யூரியோதைப்ளசு** (*Uraeotyphlus*) என்பது இச்தியோபைடே குடும்பத்தைச் சேர்ந்த சிசிலியன்களின் ஒரு பேரினம் ஆகும்.  

முதன்மை மற்றும் உயர்-வரிசை வளைய வேறுபாடு மற்றும் ஓர் முதுகெலும்பு வளையப் பிரிவுகளின் எண்ணிக்கை உடலில் மாறுபடுகிறதா என்பதை அடிப்படையாகக் கொண்டு *யூரியோதைப்ளசு* பேரினங்களுக்கிடையேயான வளைய வடிவம் இரண்டு தெளிவான வகைகளாகப் பிரிக்கப்பட்டுள்ளன. இந்த வேறுபாடு *யூ. ஆக்சியூரசு* குழு (*யூ. இன்டர்பசு, யூ. மெனோனி, யூ. நாராயணி, யூ. ஆக்சியூருசு* மற்றும் *யூ. மலபாரிகசுயூ. மலபாரிகசு* மற்றும் *யூ. ஓமனிகசு*) ஆகியவற்றின் அங்கீகாரத்தில் பிரதிபலிக்கிறது.  

}}
# பெரிய செதில் வன ஓணான்



**கலோட்சு கிராண்டிசுகுவாமிசு** (*Calotes grandisquamis*) எனும் பெரிய செதில் வன ஓணான் காலோட்டசு பேரினத்தினைச் சார்ந்த ஒரு சிற்றினம் ஆகும். இது இந்தியாவில் மேற்குத் தொடர்ச்சி மலையின் பசுமையான மழைக்காடுகளில் காணப்படும் அகணிய உயிரி<nowiki/>ஆகும். பெரிய செதில் வன ஓணான் பகலாடி வகையினைச் சார்ந்தது. பூச்சியுண்ணி வகையினைச் சார்ந்த இந்த ஓந்தி அகும்பே முதல் அகத்தியமலை வரை காணப்படுகிறது.  

## படங்கள்
# சூலாவ் மக்களவைத் தொகுதி


சூலாவ் மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1969-ஆம் ஆண்டில் இருந்து சூலாவ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## சரிக்கே பிரிவு

சரிக்கே பிரிவு (*Sarikei Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். சரிக்கே பிரிவின் தொடக்க கால வரலாறு 19-ஆம் நூற்றாண்டின் முற்பகுதியில் இருந்து தொடங்குகிறது.  

1845-ஆம் ஆண்டு ஏப்ரல் 30-ஆம் தேதி, இந்த சரிக்கே பகுதியைத்தான், ராஜா ஜேம்சு புரூக் முதன்முதலில் பார்வையிட்டார். ஜேம்சு புரூக்கின் நிர்வாகத்திற்கு உள்ளூர் மக்களின் முதல் எதிர்ப்பு இங்குதான் தொடங்கியது.  

சரிக்கே பிரிவின் பொருளாதாரம் பெரும்பாலும் விவசாயம் சார்ந்ததாகும். சரவாக்கில் உள்ள மற்ற பிரிவுகளை விட சரிக்கே பிரிவு அதிக அளவில் மிளகு உற்பத்தி செய்கிறது.  

## சூலாவ் மக்களவைத் தொகுதி

| சூலாவ் நாடாளுமன்ற உறுப்பினர்கள் (1969 - 2023) |  |  |  |  |
| --- | --- | --- | --- | --- |
| 1969-1971 | colspan=2 align= நாடாளுமன்றம் இடைநிறுத்தம் |  |  |  |
| 3-ஆவது மக்களவை | P137 | 1971-1973 | பான்யாங் சந்திங்
*(Banyang Janting)* | **** |
| 1973-1974 | ****
<small></small> |  |  |  |
| 4-ஆவது மக்களவை | P147 | 1974-1976 | தாமஸ் சாலாங் சிடேன்
*(Thomas Salang Siden)* | **** |
| 1976-1978 | ****
<small></small> |  |  |  |
| 5-ஆவது மக்களவை | 1978-1982 |  |  |  |
| 6-ஆவது மக்களவை | 1982-1986 |  |  |  |
| 7-ஆவது மக்களவை | P170 | 1986-1990 | ****
<small></small> |  |
| 8-ஆவது மக்களவை | P169 | 1990-1995 |  |  |
| 9-ஆவது மக்களவை | P181 | 1995-1999 | சிங் சி குவா
*(Sng Chee Hua)* |  |
| 10-ஆவது மக்களவை | P182 | 1999-2004 | ஜோசப் சாலாங் கண்டும்
*(Joseph Salang Gandum)* | ****
<small></small> |
| 11-ஆவது மக்களவை | P208 | 2004-2008 |  |  |
| 12-ஆவது மக்களவை | P209 | 2008-2013 |  |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018 | லேரி சிங் வெய் சியான்
*(Larry Sng Wei Shien)* | **** |  |
| 2018-2021 | ****
<small> |  |  |  |
| 2021 | **** |  |  |  |
| 2021–2022 | **** |  |  |  |
| 15-ஆவது மக்களவை | 2022–தற்போது வரையில் | } |  |  |

## தேர்தல் முடிவுகள்
# கால்சியம் ஆர்சனைடு



**கால்சியம் ஆர்சனைடு** (*Calcium arsenide*) என்பது Ca<sub>2</sub>As<sub>2</sub> என்ற மூலக்கூற்று வாய்பாட்டால் விவரிக்கப்படும் ஒரு வேதிச் சேர்மமாகும். கால்சியத்தின் ஆர்சனைடு உப்புகளில் இதுவும் ஒன்றாகும். கால்சியம் ஆர்சனைடு P62m என்ற இடக்குழுவில் இடம்பெற்றுள்ள ஓர் அறுகோணப் படிகமாகும். சோடியம் பெராக்சைடுடன் சமகட்டமைப்பை கொண்டுள்ளதால் இதை (Ca<sup>2+</sup>)<sub>2</sub>(As-As)<sup>4−</sup> எனவும் வெளிப்படுத்தலாம்.தாண்டலம் கொள்கலனில் சோடியம் மோனோ ஆர்சனைடும் சிலிக்கானும் சேர்ந்து வினைபுரிந்தால் Na<sub>4</sub>Ca<sub>2</sub>SiAs<sub>4</sub> உருவாகும். பொட்டாசியம் ஆர்சனைடு, இரும்பு ஆர்சனைடு மற்றும் கால்சியம் புளோரைடு ஆகியவற்றுடன் அதிக வெப்பநிலையில் வினைபுரிந்து KCa2Fe4As4F2 என்ற சேர்மத்தை கொடுக்கிறது.
# கால்சிலைட்டு



**கால்சிலைட்டு** (*Kalsilite*) என்பது KAlSiO<sub>4</sub> என்ற மூலக்கூற்று வாய்ப்பாடால் விவரிக்கப்படும் ஒரு கனிமம் ஆகும். கிழக்கு ஆப்பிரிக்க நாடானா உகாண்டா நாட்டில் உள்ள சாமெங்கோ நிலக்குழிவுகள் போன்ற சில பொட்டாசியம் நிறைந்த எரிமலைக்குழம்புகளில் கண்ணாடிப் பளபளப்புடன் காணப்படுகிறது. வெண்மை நிறம் முதல் சாம்பல் நிறம் வரையிலான நிறத்தைக் கொண்டிருக்கும். டெக்டோசிலிகேட் கனிமங்களின் ஒரு குழுவான குறை சிலிக்கா களிமம் குழுவைச் சேர்ந்த கனிமமாகக் கருதப்படுகிறது. கால்சிலைட்டு கனிமத்தின் கடினத்தன்மை மதிப்பு 5.5 ஆகும். பன்னாட்டு கனிமவியல் சங்கம் கால்சிலைட்டு கனிமத்தை Kls என்ற குறியீட்டால் அடையாளப்படுத்துகிறது.
# கிராட்டியனைட்டு



**கிராட்டியனைட்டு** (*Grațianite*) என்பது MnBi<sub>2</sub>S<sub>4</sub> என்ற மூலக்கூற்று வாய்ப்பாடால் விவரிக்கப்படும் ஒரு கனிமம் ஆகும். பன்னாட்டு கனிமவியல் சங்கம் கிராட்டியனைட்டு கனிமத்தை Gți என்ற குறியீட்டால் அடையாளப்படுத்துகிறது.  

உருமேனியா நாட்டின் பிகோர் மாகாணத்திலுள்ள நசட்டு நகரத்தில் கிராட்டியனைட்டு கனிமம் முதன் முதலில் 2014 ஆம் ஆண்டு கண்டறியப்பட்டது..  

ஆற்றல்-திறனுள்ள தரவு சேமிப்பகத்தில் பயன்பாடுகளைக் கொண்டிருப்பதாக கிராட்டியனைட்டு ஆராயப்படுகிறது.
# பெலோவைட்டு-(Ce)

**பெலோவைட்டு-(Ce)** (Belovite-(Ce)) என்பது (NaCeSr<sub>3</sub>(PO<sub>4</sub>)<sub>3</sub>F) என்ற மூலக்கூற்று வாய்ப்பாடால் விவரிக்கப்படும் ஒரு கனிமம் ஆகும். பன்னாட்டு கனிமவியல் சங்கம் பெலோவைட்டு-(Ce) கனிமத்தை Blv-Ce என்ற குறியீட்டால் அடையாளப்படுத்துகிறது. பெலோவைட்டு-(La) கனிமத்தின் சீரியம் ஒப்புமையாக இது கருதப்படுகிறது. பெலோவைட்டு குழுவின் துணைக்குழுவான அபடைட்டு குழுவில் இது இடம்பெறுகிறது.  

பெலோவைட்டு-(Ce) முதன்முதலில் 1954 ஆம் ஆண்டில் கண்டுபிடிக்கப்பட்டது. நிகோலாய் பெலோவ் நினைவாக கனிமத்திற்கு இப்பெயரிடப்பட்டது. உருசியாவின் லோவோசெருசுக்கி மாவட்டத்தில் உள்ள மாலி புங்கருவைவ் மலையில் பெலோவைட்டு-(Ce) காணப்படுகிறது.
# பெலோவைட்டு-(La)



**பெலோவைட்டு-(La)** (Belovite-(La)) என்பது (NaLaSr<sub>3</sub>(PO<sub>4</sub>)<sub>3</sub>F) என்ற மூலக்கூற்று வாய்ப்பாடால் விவரிக்கப்படும் ஒரு கனிமம் ஆகும். பன்னாட்டு கனிமவியல் சங்கம் பெலோவைட்டு-(Ce) கனிமத்தை Blv-La என்ற குறியீட்டால் அடையாளப்படுத்துகிறது. பெலோவைட்டு-(Ce) கனிமத்தின் இலந்தனைடு ஒப்புமையாக இது கருதப்படுகிறது. பெலோவைட்டு குழுவின் துணைக்குழுவான அபடைட்டு குழுவில் இது இடம்பெறுகிறது.  

பெலோவைட்டு-(La) முதன்முதலில் 1996 ஆம் ஆண்டில் கண்டுபிடிக்கப்பட்டது. நிக்கோளாய் பெலோவ் கண்டறிந்த காரணத்தால் பெலோவைட்டு என்ற பெயரைப் பெற்றது. உருசியாவின் மர்மன்சுக்கு பிராந்தியத்தில் உள்ள கிபினி மலைகளில் இரண்டு வகையான இடங்களில் பெலோவைட்டு கிடைக்கிறது.
# சேக்கு சாதிக் அலி அன்சாரி



**சேக்கு சாதிக் அலி** (Sheikh Sadiq Ali) மேல் சிந்து எல்லைப்புற மாவட்டத்தில் துணை ஆட்சியராகவும், கைர்பூர் மாநிலத்தின் உயர்தர அரசியல் ஆலோசகராகவும் இராய் பகதூர் உத்தவ்தாசு தாராசந்துடன் சிந்துவில் இருந்து மூன்று முறை பம்பாய் சட்டமன்றத்திற்கு தேர்ந்தெடுக்கப்பட்ட முசுலீம் உறுப்பினராகவும் இருந்தார். இவர் மதீனாவின் அன்சாரி குடும்பத்தைச் சேர்ந்தவராவார்.  

சாதிக் அலி சிந்து, பலுசிசுத்தான் மற்றும் ஆப்கானித்தானில் முசுலீம் பழங்குடியினர் என்ற புத்தகத்தை எழுதினார். இப்புத்தகம் 1901 ஆம் ஆண்டில் வெளியானது.
# சுன்சுனூ மக்களவைத் தொகுதி



**சுன்சுனூ மக்களவைத் தொகுதி** (*Jhunjhunu Lok Sabha constituency*) என்பது மேற்கு இந்தியாவில் இராசத்தான் மாநிலத்தில் உள்ள இந்திய நாடாளுமன்ற 25 மக்களவைத் தொகுதிகளில் ஒன்றாகும். சுன்சுனூ தொகுதியின் மக்களவை உறுப்பினராக பிரிஜேந்திர சிங் ஓலா உள்ளார்.  

## சட்டமன்றத் தொகுதிகள்
தற்போது, சுன்சுனூ மக்களவைத் தொகுதியில் எட்டு சட்டமன்றத் தொகுதிகள் உள்ளன. இவை  
| 25 | பிலானி ப.இ.) | சுன்சுனூ | பீட்ரம் கலா | இதேகா | இதேகா |  |
| --- | --- | --- | --- | --- | --- | --- |
| 26 | சூரஜ்கர் | ஷர்வன் குமார் | இதேகா | பாஜக |  |  |
| 27 | சுன்சுனூ | *காலியாக உள்ள* | இதேகா |  |  |  |
| 28 | மண்டாவா | ரீட்டா சவுத்ரி | இதேகா | இதேகா |  |  |
| 29 | நவல்கர் | விக்ரம் சிங் ஜாகல் | பாஜக | பாஜக |  |  |
| 30 | உதய்பூர்வாடி | வேப்ப கா தானா | பகவனா ராம் சைனி | இதேகா | பாஜக |  |
| 31 | கேத்ரி | தரம்பால் குர்ஜார் | பாஜக | பாஜக |  |  |
| 32 | பதேபூர் | சிகார் | ஹக்காம் அலி கான் | இதேகா | இதேகா | } |

## நாடாளுமன்ற உறுப்பினர்கள்
| 1952 | ராதேஷியம் மொரர்கா | இந்திய தேசிய காங்கிரசு |
| --- | --- | --- |
| 1957 |  |  |
| 1962 |  |  |
| 1967 | ஆர். கே. பிர்லா | சுதந்திராக் கட்சி |
| 1971 | சிவநாத் சிங் கில் | இந்திய தேசிய காங்கிரசு |
| 1977 | கன்ஹையா லால் | ஜனதா கட்சி |
| 1980 | பீம் சிங் |  |
| 1984 | முகமது. அயூப் கான் | இந்திய தேசிய காங்கிரசு |
| 1989 | ஜகதீப் தன்கர் | ஜனதா தளம் |
| 1991 | முகமது. அயூப் கான் | இந்திய தேசிய காங்கிரசு |
| 1996 | சிஸ் ராம் ஓலா | அகில இந்திய இந்திரா காங்கிரஸ் (திவாரி) |
| 1998 | சுயேச்சை |  |
| 1999 | இந்திய தேசிய காங்கிரஸ் |  |
| 2004 |  |  |
| 2009 |  |  |
| 2014 | சந்தோஷ் அஹ்லாவத் | பாரதிய ஜனதா கட்சி |
| 2019 | நரேந்திர குமார் |  |
| 2024 | பிரிஜேந்திர சிங் ஓலா | இந்திய தேசிய காங்கிரசு |

## தேர்தல் முடிவுகள்

### 2024